En data 27 de juliol de 2018 es va publicar l'Ordre TSF/123/2018, de 24 de juliol, per la qual s'aproven les bases reguladores per a la concessió de subvencions destinades als Programes de suport al desenvolupament local i, en data 15 de juliol de 2019 es va procedir a la seva modificació, mitjançant la publicació de l'Ordre TSF/134/2019, de 10 de juliol, bàsicament per tal d'adaptar aquestes bases reguladores als requeriments derivats de l'aplicació de la normativa comunitària a causa de que dos dels programes que es regulen poguessin estar cofinançats pel Programa Operatiu Regional de l'FSE.
Atès que es considera convenient seguir les recomanacions de la Intervenció delegada en relació amb l'adaptació dels terminis d'execució dels programes subvencionats a càrrec de fons de la Conferència Sectorial d'Ocupació i Afers Laborals, la necessitat de fer públic el desglossament dels criteris aplicats en la valoració de les sol·licituds dels programes regulats, així com la conveniència d'utilitzar quan sigui possible els aplicatius corporatius del Servei d'Ocupació de Catalunya per tal que les entitats puguin informar de les dades corresponents a les persones destinatàries dels programes;
Atès que, donada l'experiència acumulada en la gestió i justificació de les subvencions concedides en el marc d'aquesta Ordre, també es considera necessari clarificar el sentit d'alguna de les bases reguladores per tal de proporcionar una major seguretat jurídica a les entitats participants;
Atès que el passat 15 de juny es va publicar l'Ordre VEH/79/2020, de 9 de juny, per la qual es modifica l'Ordre ECO/172/2015, de 3 de juny, per la qual s'estableix el règim de justificació econòmica de les subvencions, fet que també comporta la necessitat d'introduir alguns canvis vinculats a la justificació de les subvencions, la seva acreditació i els controls a realitzar;
Finalment, s'ha considerat convenient, per tal de facilitar una major comprensió de les entitats que poden concórrer a les convocatòries de subvenció dels diferents programes regulats per l'Ordre TSF/123/2018, de 24 de juliol, la inclusió de totes les modificacions en un sol text, tant de les introduïdes per l'Ordre TSF/134/2019, de 10 de juliol, com les que es procedeix a introduir en virtut dels motius exposats en els paràgrafs precedents, i per tant aquesta ordre de modificació recull la totalitat de les modificacions que afecten l'Ordre TSF/123/2018, de 24 de juliol.
Vist el Reglament (UE) núm. 1303/2013 del Parlament Europeu i del Consell, de 17 de desembre de 2013, pel qual s'estableixen disposicions comunes relatives al Fons Europeu de Desenvolupament Regional, al Fons Social Europeu, al Fons de Cohesió, al Fons Europeu Agrícola de Desenvolupament Rural i al Fons Europeu Marítim i de la Pesca, i pel qual s'estableixen disposicions generals relatives al Fons Europeu de Desenvolupament Regional, al Fons Social Europeu, al Fons de Cohesió i al Fons Europeu Marítim i de la Pesca, i es deroga el Reglament (CE) núm. 1083/2006 del Consell;
Vist el Reglament (UE) núm. 1304/2013 del Parlament Europeu i del Consell de 17 de desembre de 2013 relatiu al Fons Social Europeu i pel qual es deroga el Reglament (CE) núm. 1081/2006 del Consell;
Vista l'Ordre ESS/1924/2016, de 13 de desembre, per la qual es determinen les despeses subvencionables pel Fons Social Europeu durant el període de programació 2014-2020;
Vist el Reglament (UE, Euratom) núm. 1046/2018 del Parlament Europeu i del Consell de 18 de juliol de 2018, sobre les normes financeres aplicables al pressupost general de la Unió, pel qual es modifiquen, entre d'altres, els Reglaments 1303/2013 (UE) i 1304/2013 (UE);
Vist el Programa Operatiu FSE de Catalunya 2014-2020, núm. CCI2014ES05SFOP007, aprovat per Decisió d'execució de la Comissió Europea de 17 de desembre de 2015;
Vistos els informes de l'Àrea Jurídica de Treball i Relacions Laborals i de la Intervenció Delegada, havent-ne informat prèviament al Consell de Direcció del Servei Públic d'Ocupació de Catalunya, a proposta de la persona titular de la Direcció del Servei Públic d'Ocupació de Catalunya i en ús de les facultats que em són conferides d'acord amb l'article 12 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya;
Se suprimeix l'apartat 3 de la base 6 de l'annex 1 de l'Ordre TSF/123/2018, de 24 de juliol.
Es modifiquen els apartats 2 i 5 de la base 9 de l'annex 1 de l'Ordre TSF/123/2018, de 24 de juliol, que queden redactats de la manera següent:
Les despeses subvencionables de les actuacions previstes a la base 2 d'aquesta Ordre, es troben establertes a l'apartat 5 de cadascun dels seus annexos 3, 4 i 5.
Els apartats següents d'aquesta base no són d'aplicació a aquelles actuacions que es justifiquin mitjançant la modalitat d'acreditació per mòduls."
"9.5 Els serveis o lliurament de béns que generen les despeses subvencionables s'han de produir dins el termini d'execució.
Les factures o altres documents que suporten les despeses hauran de ser emesos i pagats dins el període comprès entre l'endemà de la presentació de la sol·licitud i el darrer dia del termini establert per a la seva justificació.
El període d'elegibilitat de les despeses correspondrà al termini d'execució de les actuacions subvencionades que s'estableixi a les corresponents resolucions de convocatòria."
Es modifiquen els apartats 1 i 2 de la base 21 de l'annex 1 de l'Ordre TSF/123/2018, de 24 de juliol, i s'afegeix un nou apartat 6, que queden redactats de la manera següent:
"21.1 La justificació del compliment de les condicions imposades i de la consecució de l'objecte de la subvenció es farà d'acord amb el que preveuen els articles 30 i 31 de la Llei 38/2003, de 17 de novembre, general de subvencions, l'article 98.1 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, l'Ordre ECO/172/2015, de 3 de juny, sobre les formes de justificació de subvencions, modificada per l'Ordre VEH/79/2020, de 9 de juny.
En el supòsit d'actuacions cofinançades pel Fons Social Europeu, la documentació justificativa haurà de complir els requisits que determini l'Ordre ESS/1924/2016 de 13 de desembre, que determina les despeses subvencionables per FSE durant el període de programació 2014-2020.
21.2 Un cop finalitzades les actuacions, l'entitat beneficiària haurà de presentar la justificació de la subvenció corresponent a cada Programa, d'acord amb les indicacions de la base 10.1 de l'annex 1 d'aquesta Ordre, en el termini màxim de 2 mesos a comptar de la finalització del termini d'execució dels projectes i accions subvencionats, llevat que a la resolució de convocatòria s'hi estableixi un termini inferior.
En cas que les actuacions subvencionades es componguin de diversos projectes o accions, per a la determinació del termini màxim de justificació es tindrà en compte la data de finalització del darrer projecte o acció.
La modalitat de justificació econòmica dels Programes de suport al desenvolupament local és la següent:
- Programa de suport i acompanyament a la planificació estratègica: Compte justificatiu amb aportació de justificants de despesa.
- Programa d'Agents d'Ocupació i Desenvolupament Local (AODL): Acreditació per mòduls.
- Programa de suport als territoris amb més necessitats de reequilibri territorial i econòmic: projecte Treball a les 7 comarques: Compte justificatiu sense aportació de justificants de despesa."
"21.6 El control de la concurrència de subvencions s'ha de dur a terme mitjançant el sistema corporatiu de gestió o tramitador electrònic d'ajuts i subvencions que comprovarà que la suma imputada a les diferents subvencions concedides per l'Administració de la Generalitat de Catalunya i el seu sector públic no supera l'import dels justificants i verificarà, si escau, la quantia justificada en excés."
S'afegeix un nou apartat 4 a la base 22 de l'annex 1 de l'Ordre TSF/123/2018, de 24 de juliol, amb el redactat següent:
"22.4 L'òrgan concedent pot requerir la presentació de justificants per efectuar les verificacions que siguin necessàries per comprovar la justificació correcta de la subvenció."
Es modifiquen els apartats e) i m) de la base 23 de l'annex 1 de l'Ordre TSF/123/2018, de 24 de juliol, que queda redactada de la manera següent:
"e) Conservar els justificants originals (paper i electrònics) i l'altra documentació relacionada amb la subvenció atorgada, durant un període mínim de cinc anys, a comptar des de la data de finalització del termini de justificació de l'objecte de la subvenció o bé des de la data de presentació dels justificants corresponents, si és anterior.
En cas de cofinançament per part del Fons Social Europeu, s'hauran de conservar tots els documents justificatius de les despeses cofinançades per l'FSE durant un termini de tres anys a partir del 31 de desembre de l'any següent a la presentació a la Comissió Europea dels comptes en els quals s'hagin inclòs les despeses.
El Servei Públic d'Ocupació de Catalunya informarà les entitats beneficiàries de la data d'inici d'aquest període.
Els documents s'han de conservar en forma d'original o en versió electrònica de documents originals."
"m) Identificar expressament en la seva comptabilitat les despeses imputades a cadascuna de les actuacions de forma separada o per qualsevol altre mitjà, que permeti verificar el registre comptable d'aquestes despeses i, si escau, el cofinançament de la despesa pel Fons Social Europeu.
Queden excloses d'aquesta obligació les despeses que s'imputin mitjançant algun sistema de simplificació."
S'afegeix un nou apartat z) a la base 23 de l'annex 1 de l'Ordre TSF/123/2018, de 24 de juliol, que queda redactat de la manera següent:
"z) En cas d'actuacions cofinançades pel Programa Operatiu Regional de l'FSE, les entitats beneficiàries hauran de complir a més les obligacions següents:
- Acceptar la seva inclusió en la llista de beneficiaris publicada d'acord amb l'article 115 apartat 2 del Reglament (UE) 1303/2013 del Parlament Europeu i del Consell, de 17 de desembre de 2013.
- Informar dels indicadors d'execució i de resultats, tant comuns com específics, corresponents a la gestió de la subvenció rebuda amb l'objectiu de complir amb els requisits de certificació i/o justificació al Fons Social Europeu, en la forma i terminis que estableixi l'òrgan competent.
- Les entitats beneficiàries, contractistes i altres tercers relacionats amb l'objecte dels projectes subvencionats, han de col·laborar i facilitar tota la documentació que els sigui requerida durant l'exercici de les funcions de control i verificació de l'Autoritat d'Auditoria de Programa operatiu, de l'Autoritat de Gestió i de Certificació –la Unitat Administradora del FSE- de la Comissió Europea i d'altres òrgans que, d'acord amb la normativa comunitària, tinguin atribuïdes funcions de control i financer dels ajuts finançats pel FSE.
- Les entitats beneficiàries han de verificar el compliment de requisits per participar d'acord amb les característiques del programa, i d'acord amb la Llei 3/2018, de 5 de desembre, de protecció de dades personals i garantia dels drets digitals, i amb el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46/CE (Reglament general de protecció de dades) complir amb l'obligació de recopilar les dades de les persones participants, la custòdia de la fitxa de participant amb les mesures de seguretat corresponents i la garantia en la tramesa de les dades."
Es modifica l'apartat 4.b) de la base 25 de l'annex 1 de l'Ordre TSF/123/2018, de 24 de juliol, que queda redactada de la manera següent:
"b) En el marc del Programa de suport i acompanyament a la Planificació estratègica i el Programa de suport als territoris amb més necessitats de reequilibri territorial i econòmic: projecte Treball a les 7 comarques, l'acreditació en fase de justificació dels projectes i accions subvencionades d'un cost d'execució inferior al que va donar lloc a la resolució d'atorgament comportarà la revocació parcial proporcional del projecte o acció, si s'escau.
En el marc del Programa d'Agents d'Ocupació i Desenvolupament Local, en cas que el temps de treball efectiu o d'execució dels AODL contractats sigui inferior al període anual subvencionat, comportarà la revocació parcial proporcional de la subvenció atorgada d'acord amb el que preveu l'apartat 6 de l'annex 4 de l'Ordre TSF/123/2018, de 24 de juliol."
Es modifica l'apartat 2 de la base 26 de l'annex 1 de l'Ordre TSF/123/2018, de 24 de juliol, que queda redactada de la manera següent:
"26.2 En el marc del Programa de suport i acompanyament a la planificació estratègica i del Programa de suport als territoris amb més necessitats de reequilibri territorial i econòmic: projecte Treball a les 7 comarques, en cas que la quantitat corresponent al total de despeses justificades sigui inferior a la quantitat atorgada, l'entitat beneficiària podrà renunciar de forma expressa al seu dret de percebre la part de la subvenció objecte de renúncia.
En el marc del Programa d'Agents d'Ocupació i Desenvolupament local contractats sigui inferior al període anual subvencionat, l'entitat beneficiària podrà renunciar de forma expressa al seu dret de percebre la part de la subvenció objecte de renúncia.
A aquest efecte, l'òrgan concedent dictarà la resolució corresponent."
Es modifica l'apartat 1 de la base 29 de l'annex 1 de l'Ordre TSF/123/2018, de 24 de juliol, que queda redactada de la manera següent:
"29.1 El Servei Públic d'Ocupació de Catalunya establirà els mitjans i els terminis pel registre d'informació de les dades, de manera estandarditzada i sistematitzada, corresponents a la gestió de la subvenció rebuda amb l'objectiu de complir amb els requisits de certificació i/o justificació al Fons Social Europeu, la Conferència Sectorial d'Ocupació i Afers Laborals – Plan Anual de Políticas de Empleo, PAPE- i al mateix Servei Públic d'Ocupació de Catalunya, Pla de Desenvolupament de Polítiques d'Ocupació (PDPO), i els pressupostos de la Generalitat de Catalunya."
Es modifica la base 30 de l'annex 1 de l'Ordre TSF/123/2018, de 24 de juliol, que queda redactada de la manera següent:
Publicitat de les subvencions atorgades
Es farà publicitat de les subvencions concedides mitjançant l'exposició de la seva relació al Tauler electrònic de l'Administració de la Generalitat ( https:/web.gencat.cat/ca/seu-electronica/index.html ) i al portal de la transparència ( http://governobert.gencat.cat/ca/transparencia/index.html ) Cas que l'import de les subvencions atorgades, individualment considerades, sigui igual o superior a 3.000,00 euros, es donarà publicitat a través de la publicació al Diari Oficial de la Generalitat de Catalunya, indicant-hi la convocatòria, el programa i el crèdit pressupostari al qual s'ha imputat, les entitats beneficiàries, la quantitat concedida i la/les finalitat/s de la subvenció.
Igualment, d'acord amb els articles 18 i 20.8 de la Llei 38/2003, de 17 de novembre, general de subvencions, s'ha de donar publicitat de la informació sobre les convocatòries i les resolucions de concessió de subvencions mitjançant la Base de dades Nacional de Subvencions.
En cas d'actuacions cofinançades per l'FSE i d'acord amb l'article 115 apartat 2 del Reglament (UE) 1303/2013 del Parlament Europeu i del Consell, de 17 de desembre de 2013, s'informa que la llista de persones o entitats beneficiàries es publicarà en un portal d'Internet únic, amb les dades de les operacions cofinançades."
Es modifica la base 31 de l'annex 1 de l'Ordre TSF/123/2018, de 24 de juliol, que queda redactada de la manera següent:
31.1 L'entitat beneficiària de la subvenció ha de donar l'adequada publicitat al caràcter públic del finançament del programa, activitat, inversió o actuació objecte de subvenció segons el que s'estableix a la base 23 de l'annex 1 d'aquesta Ordre, sobre les obligacions de les persones i entitats beneficiàries i d'acord amb el que preveu l'article 31 del Reglament de la Llei general de subvencions aprovat pel Reial decret 887/2006, de 21 de juliol.
31.2 Les mesures de publicitat que han d'adoptar les entitats beneficiàries de les subvencions són les següents:
- Inclusió de la imatge institucional de l'entitat concedent.
- Inclusió de la imatge institucional de l'ens d'on provenen els fons.
- Llegenda relativa al finançament públic en cartells, materials impresos, contractes, diplomes, mitjans electrònics o audiovisuals o bé esments realitzats als mitjans de comunicació, que digui "Aquest projecte està subvencionat pel Servei Públic d'Ocupació de Catalunya i l'FSE (quan escaigui) en el marc dels Programes de suport al desenvolupament local".
31.3 L'entitat beneficiària haurà d'incloure, en totes les mesures d'informació i comunicació que realitzi, el logotip del Servei Públic d'Ocupació de Catalunya i el senyal de la Generalitat de Catalunya.
Les mides i la distribució seran les que indiqui la pàgina d'identitat corporativa de la Generalitat de Catalunya referents al Servei Públic d'Ocupació de Catalunya que es poden trobar a l'enllaç: http://identitatcorporativa.gencat.cat/web/.content/Documentacio
31.4 Les mesures de publicitat restaran condicionades a la font de finançament de la subvenció que s'establirà en cada convocatòria, d'acord amb l'establert als dos apartats següents.
31.5 En cas que les actuacions subvencionades estiguin finançades amb fons provinents de la Conferència Sectorial, l'entitat beneficiària haurà d'incloure, en totes les mesures d'informació i comunicació que realitzi, el logotip del ministeri que tingui les competències d'ocupació i del Servicio Público de Empleo Estatal.
Les característiques tècniques de les mesures d'informació i dels cartells s'han d'adequar al que determini la normativa de la Conferència Sectorial d'Ocupació i Afers Laborals a l'Ordre que reguli la distribució territorial de les subvencions d'àmbit laboral finançades amb càrrec als Pressupostos Generals de l'Estat.
En tot cas haurà de constar expressament, en lloc visible, que s'han finançat amb càrrec als fons rebuts del Servicio Público de Empleo Estatal.
31.6 En cas que les actuacions estiguin cofinançades amb fons provinents de l'FSE, l'entitat beneficiària haurà d'adoptar les mesures següents de publicitat i informació:
En totes les mesures d'informació i comunicació que realitzi, haurà d'incloure l'emblema de la Unió, una referència a la Unió Europea, una referència al Fons Social Europeu i el lema "El Fons Social Europeu inverteix en el teu futur".
Durant la realització de l'operació, haurà d'informar el públic del cofinançament de l'actuació, en el seu espai web, si en disposa, i mitjançant un cartell visible pel públic, de mida A3 mínim.
S'haurà d'assegurar que les persones destinatàries de l'actuació han estat informades del cofinançament del Fons Social Europeu.
Concretament, farà constar el cofinançament del Fons Social Europeu en qualsevol document que es lliuri a les persones participants o que formi part de l'expedient de l'actuació cofinançada.
Les característiques tècniques de les mesures d'informació i dels cartells s'han d'adequar al que determinen els articles 4 i 5 del Reglament (UE) núm. 821/2014 de 28 de juliol, de la Comissió."
Es modifica la base 32 de l'annex 1 de l'Ordre TSF/123/2018, de 24 de juliol, que queda redactada de la manera següent:
Les dades de caràcter personal que les persones interessades han de facilitar per tal d'obtenir la subvenció s'inclouen en el fitxer "Base de dades de subvencions i ajuts" del Servei Públic d'Ocupació de Catalunya, amb la finalitat de gestionar els expedients de subvencions i ajuts del Servei Públic d'Ocupació de Catalunya.
L'òrgan administratiu responsable d'aquest fitxer és la Direcció del Servei Públic d'Ocupació de Catalunya; carrer Llull, 297-307, 08019-Barcelona.
Adreça electrònica: [EMAIL] davant la qual podeu exercir els drets reconeguts en la normativa de protecció de dades.
Les entitats beneficiàries han de complir amb la normativa de protecció de dades de caràcter personal, adoptant i implementant el que s'indiqui a la Llei orgànica 3/2018, de 5 de desembre, de protecció de dades personals i garantia dels drets digitals, i al Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46/CE (Reglament general de protecció de dades).
Les entitats establiran les mesures organitzatives i tècniques necessàries per garantir la seguretat de les dades a les quals accedeixi a conseqüència de les actuacions que són objecte d'aquesta Ordre.
En especial, adoptarà les mesures adients per evitar l'alteració, pèrdua, tractament o accés no autoritzat a les dades esmentades."
Es modifica l'apartat 2.3 de l'annex 3 de l'Ordre TSF/123/2018, de 24 de juliol, que queda redactat de la manera següent:
"2.3 Condicions de l'empresa o persona física que ha de realitzar el servei
En relació a la solvència tècnica o professional de l'empresa o persona física que ha de realitzar els projectes de diagnosi i planificació estratègica establerts a l'apartat 1 de l'annex 3 d'aquesta Ordre, aquesta haurà d'acreditar que el seu objecte i/o epígraf fiscal li permet la realització de projectes d'aquesta naturalesa, que el seu personal directiu disposi d'una experiència de com a mínim 3 anys en la realització de treballs similars i que l'equip d'experts concrets que faran el projecte disposin de la formació adequada i/o experiència professional en la matèria.
Un cop realitzat el procediment de contractació i amb anterioritat a l'efectiva contractació, l'entitat beneficiària haurà de presentar davant del Servei de Desenvolupament Econòmic Local del Servei Públic d'Ocupació de Catalunya la documentació que acredita la solvència tècnica o professional de l'empresa o persona física que ha de realitzar el servei, per tal que aquesta unitat pugui comprovar el compliment dels requisits i condicions establertes en aquesta Ordre."
Es modifica l'apartat 4 de l'annex 3 de l'Ordre TSF/123/2018, de 24 de juliol, que queda redactat de la manera següent:
Els criteris per a la valoració de les sol·licituds i la seva ponderació seran els següents:
a) Que el Programa tingui un abast territorial supralocal o plurilocal i respongui a l'acció concertada, degudament acreditada, entre diverses entitats locals.
- Que el Programa estigui concertat entre diverses entitats locals.
b) Que el Programa impliqui la participació degudament acreditada dels principals actors públics i privats i/o dels agents econòmics i socials del territori objecte d'actuació.
- Acreditació de la participació dels principals actors públics del territori.
- Acreditació de la participació dels principals actors privats del territori.
c) Que el Programa serveixi per a determinar un marc d'actuació al territori en l'àmbit de l'ocupació i desenvolupament local.
d) Que la memòria descriptiva del Programa contingui tots els elements previstos convenientment descrits i siguin coherents entre si.
- Que contingui tots els elements previstos.
- Que els elements previstos siguin coherents entre si.
e) Que els resultats siguin concrets, mesurables i contrastables.
f) Capacitat tècnica i experiència de l'entitat local sol·licitant.
- Coherència dels projectes respecte a projectes de planificació del desenvolupament econòmic local similars executats en els darrers 3 anys.
- Coherència respecte a altres accions gestionades per l'entitat en l'àmbit de l'ocupació.
g) Complementarietat dels projectes proposats amb altres actuacions que es porten a terme en l'àmbit del desenvolupament econòmic local i l'ocupació en el territori.
h) Que el Programa s'adeqüi al model de cooperació al territori.
Per a l'atorgament d'aquestes subvencions s'hauran d'obtenir obligatòriament un mínim de 50 punts."
Es modifica l'apartat 7.2 de l'annex 3 de l'Ordre TSF/123/2018, de 24 de juliol, que queda redactat de la manera següent:
"7.2 El contingut de la memòria econòmica per al Programa de suport i acompanyament a la Planificació estratègica ha d'incloure:
a) En cas que s'hagi subvencionat més d'un projecte en el marc d'aquest Programa, una relació general de despeses que contingui tots els projectes subvencionats on s'identificarà, per a cadascun d'ells, el seu codi, la denominació, el cost previst i el cost real.
b) Per a cada projecte subvencionat, una relació específica classificada de totes les despeses subvencionables imputables al desenvolupament de l'actuació amb identificació del creditor i el document, la descripció de la despesa, l'import, la data d'emissió, la data de pagament i la forma de pagament.
c) Les còpies digitalitzades de les factures o els documents de valor probatori equivalent en el tràfic jurídic mercantil o amb eficàcia administrativa i, si s'escau, de la documentació acreditativa del pagament consistent en extracte bancari o, en cas de pagament en efectiu, documentació acreditativa de la percepció de l'import per part del creditor o creditora.
Es considera efectivament pagada la despesa a l'efecte de la seva consideració com a subvencionable, amb la cessió del dret de cobrament de la subvenció a favor dels creditors per raó de la despesa realitzada o amb el lliurament a aquests d'un efecte mercantil, garantit per una entitat financera o companyia d'assegurances.
d) Una declaració responsable de la persona representant legal de l'entitat beneficiària amb el contingut mínim següent:
- Que les còpies digitalitzades dels justificants de les despeses presentades reprodueixen exactament els documents originals en poder de l'entitat beneficiària.
- Que els justificants de despesa s'han imputat a les diferents fonts de finançament de manera que no se supera l'import unitari de cada justificant.
- Que el total de les fonts de finançament no supera el cost de l'actuació subvencionada.
- Que es disposa d'un sistema de comptabilitat separada o que els justificants de despesa tenen assignat un codi comptable comú a les transaccions relacionades amb l'actuació subvencionada.
e) Si escau, una relació detallada dels altres ingressos o subvencions que hagin finançat l'activitat subvencionada amb indicació de l'import i la seva procedència.
Quan els justificants de les despeses s'imputin parcialment a altres subvencions, s'ha d'indicar la quantia exacta o percentatge imputat a cadascuna, amb la identificació dels òrgans concedents.
f) Quan l'import de la despesa subvencionable per a cada contractació de serveis superi les quanties que estableix la normativa vigent que regula els contractes del sector públic per al contracte menor, l'entitat beneficiària haurà de lliurar, com a mínim, 3 ofertes de diferents proveïdors.
En cas que l'elecció no hagi estat l'oferta més econòmica, s'adjuntarà un document explicatiu o memòria justificant expressament l'elecció.
g) Si s'escau, carta de pagament de reintegrament de la subvenció en el supòsit de fons públics percebuts com a bestreta i no aplicats a l'objecte subvencionable, així com dels interessos que se'n derivin.
Es modifiquen els apartats 2.3 i 2.5 de l'annex 4 de l'Ordre TSF/123/2018, de 24 de juliol, que queden redactats de la manera següent:
"2.3 Selecció i contractació dels agents d'ocupació i desenvolupament local
Les persones candidates han d'estar en possessió d'una titulació universitària oficial de grau, o de llicenciatura o diplomatura, i han d'estar inscrites com a demandants d'ocupació, si més no amb caràcter previ a la seva contractació.
L'entitat sol·licitant haurà de poder acreditar la realització d'un procés de selecció que permeti valorar l'experiència professional, els coneixements específics i les habilitats i capacitats que li permetin el correcte desenvolupament de les activitats previstes al pla de treball.
Els agents seleccionats han de ser contractats a temps complet per l'entitat beneficiària, d'acord amb la normativa laboral vigent i amb el conveni col·lectiu corresponent, per un període que no podrà ser inferior a 12 mesos.
En cap cas és subvencionaran els costos salarials de personal funcionari.
En cas que, en les sol·licituds de pròrrogues dels agents d'ocupació i desenvolupament local, la persona candidata proposada no sigui la mateixa persona contractada en el període anterior, serà d'aplicació l'establert en els apartats precedents."
"2.5 Substitució dels agents d'ocupació i desenvolupament local
Els agents d'ocupació i desenvolupament local només podran ser substituïts temporalment quan la relació laboral quedi suspesa per alguna de les causes següents: incapacitat temporal, maternitat, paternitat, risc durant l'embaràs, risc durant la lactància, i adopció o acolliment i excedència voluntària.
En aquest cas, caldrà que el Servei Públic d'Ocupació de Catalunya autoritzi la seva substitució temporal, prèvia sol·licitud motivada, a la que caldrà adjuntar la documentació preceptiva relativa a la persona que es proposa per a la substitució.
Així mateix, en cas d'agents d'ocupació i desenvolupament local amb reducció de jornada, es podrà completar la seva jornada amb la contractació d'una altra persona pel temps que duri l'esmentada reducció.
En cas que no es procedeixi a la substitució de l'agent d'ocupació i desenvolupament local, caldrà reintegrar els fons no executats que es calcularan proporcionalment al període no treballat i tenint en compte els topalls anuals establerts.
En cas d'extinció de la relació laboral, l'agent d'ocupació i desenvolupament local no podrà ser substituït, i caldrà procedir d'acord amb l'establert al paràgraf anterior, llevat que aquest fet es produeixi dins del primer trimestre del període subvencionat.
En aquest cas es podrà proposar una nova persona candidata per al temps que resti del període subvencionat.
En relació al càlcul del total dels períodes anuals subvencionables per a cada agent d'ocupació i desenvolupament local en el marc d'un Pla d'acció, en cas que es produeixi l'extinció de la relació laboral de l'agent subvencionat, es computarà com a any executat quan el període efectivament treballat superi els sis mesos del període anual subvencionable."
Es modifica l'apartat 4.1 de l'annex 4 de l'Ordre TSF/123/2018, de 24 de juliol, que queda redactat de la manera següent:
"4.1 Els criteris per a la valoració de les sol·licituds de subvenció per a la contractació d'agents d'ocupació i desenvolupament local i la seva ponderació seran els següents:
a) Que l'entitat sol·licitant acrediti convenientment que disposa dels recursos humans, organització, infraestructures i equipaments adequats per a la implementació del Pla d'Acció de desenvolupament econòmic local.
- Que l'entitat sol·licitant acrediti convenientment que disposa dels recursos humans adequats per a la implementació del Pla d'Acció de desenvolupament econòmic Local.
- Que l'entitat sol·licitant acrediti convenientment que disposa de l'organització adequada per a la implementació del Pla d'Acció de desenvolupament econòmic Local.
- Que l'entitat sol·licitant acrediti convenientment que disposa de les infraestructures i equipaments adequats per a la implementació del Pla d'Acció de desenvolupament econòmic Local.
b) Que el Pla d'Acció de desenvolupament econòmic local tingui un àmbit geogràfic d'implementació supralocal o plurilocal, és a dir, que estigui concertat tant en la fase de disseny com en la d'execució amb altres entitats locals i actors del territori objecte d'actuació.
- Que el Pla d'acció de desenvolupament econòmic local tingui un àmbit geogràfic d'implementació supralocal o plurilocal.
- Que el Pla d'acció de desenvolupament econòmic local estigui concertat tant en la fase de disseny com en la d'execució amb altres entitats locals i actors del territori objecte d'actuació.
c) Que el Pla d'Acció de desenvolupament econòmic local tingui en compte les accions que duen a terme altres actors per a la dinamització socioeconòmica del territori.
- Les té en compte amb intensitat alta.
- Les té en compte amb intensitat mitja.
- Les té en compte amb intensitat baixa.
d) Que el Pla d'Acció de desenvolupament econòmic local sigui coherent amb la diagnosi prèvia del territori i contingui tots els elements previstos convenientment descrits.
- Que el Pla d'acció de desenvolupament econòmic local sigui coherent amb la diagnosi prèvia del territori.
- Que el Pla d'acció de desenvolupament econòmic local contingui tots els elements previstos convenientment descrits.
e) Que el Pla de treball de l'agent d'ocupació i desenvolupament local contingui tots els elements previstos convenientment descrits, les activitats siguin concretes i coherents, i els resultats siguin mesurables i responguin a l'objectiu específic de cadascun dels projectes.
- Que el Pla de treball de l'agent d'ocupació i desenvolupament local contingui tots els elements previstos convenientment descrits.
- Que les activitats que consten al Pla de treball de l'agent d'ocupació i desenvolupament local siguin concretes i coherents.
- Que els resultats que consten al Pla de treball de l'agent d'ocupació i desenvolupament local siguin mesurables i responguin a l'objectiu específic de cadascun dels projectes.
f) Que el conjunt dels projectes previstos al pla de treball de l'agent d'ocupació i desenvolupament local prevegi elements de desenvolupament i ocupació d'una forma transversal i incorporin una perspectiva territorial.
g) Que es justifiqui convenientment que les activitats contingudes al Pla de treball de l'Agent d'ocupació i desenvolupament local s'adeqüen al model de cooperació al territori i prevegin línies de cooperació i coordinació amb altres entitats locals i actors públics i privats i/o dels agents econòmics i socials del territori, que ja treballen en els àmbits proposats.
Es modifica l'apartat 5 de l'annex 4 de l'Ordre TSF/123/2018, de 24 de juliol, que queda redactat de la manera següent:
Es consideraran despeses subvencionables els costos salarials totals anuals derivats de la contractació laboral de l'agent d'ocupació i desenvolupament local, inclosa la cotització empresarial a la Seguretat Social.
La totalitat de les despeses subvencionables s'acreditaran mitjançant la justificació de l'execució del mòdul definit a l'apartat següent d'aquest annex."
Es modifica l'apartat 6 de l'annex 4 de l'Ordre TSF/123/2018, de 24 de juliol, que queda redactat de la manera següent:
La quantia de la subvenció a atorgar per al Programa d'Agents d'Ocupació i Desenvolupament Local, en qualsevol dels tipus d'acció establerts a l'apartat 2.1 de l'annex 4 de l'Ordre TSF/123/2018, de 24 de juliol, és un mòdul econòmic anual l'import del qual, un cop aplicada l'actualització que correspongui, es publicarà amb la convocatòria corresponent, segons un informe tècnic motivat, en el qual s'han de preveure les variables tècniques, econòmiques i financeres que s'han tingut en compte per a la determinació del mòdul.
La referència per determinar el mòdul anual serà el cost laboral total anual de l'agent d'ocupació i desenvolupament local, que inclou el cost salarial i la cotització empresarial a la Seguretat Social.
En cas que no s'hagi executat la totalitat del període anual previst, la quantia de la subvenció que correspondrà percebre serà la corresponent a aplicar un mòdul econòmic diari als dies efectivament treballats.
En cas de reducció de la jornada de treball, aquesta quantia serà proporcional al temps de treballat efectivament realitzat."
Es modifica l'apartat 7.2 de l'annex 4 de l'Ordre TSF/123/2018, de 24 de juliol, que queda redactat de la manera següent:
"7.2 El contingut de la memòria econòmica per al Programa d'Agents d'Ocupació i Desenvolupament Local ha d'incloure:
a) Declaració de la persona representant legal de l'entitat local beneficiària que inclourà una relació del/s Agent/s d'ocupació i desenvolupament local subvencionat/s en el marc de l'expedient administratiu, el seu temps de treball efectiu, així com la quantia de la subvenció que correspon percebre efectivament a l'entitat fruit de l'aplicació del mòdul establert a la convocatòria, segons model normalitzat, d'acord amb el que preveu la base 8 de l'annex 1 d'aquesta Ordre, en relació amb l'establert a l'apartat 6 del seu annex 4.
b) Si escau, una relació detallada dels altres ingressos o subvencions que hagin finançat l'activitat subvencionada amb indicació de l'import i la seva procedència.
c) Si escau, carta de pagament de reintegrament de la subvenció en el supòsit de fons públics percebuts com a bestreta i no aplicats a l'objecte subvencionable, així com dels interessos que se'n derivin.
Aquestes actuacions, que tenen el mòdul com a modalitat de finançament i justificació, queden acreditades amb la comprovació de l'efectiva contractació de cada Agent d'ocupació i desenvolupament local i el compliment de les activitats previstes als corresponents plans de treball, mitjançant les conclusions del procés de verificació in situ i la verificació administrativa dels informes semestral i anual.
Les entitats beneficiàries no estan obligades a presentar els estats comptables, ni les nòmines o d'altres documents de valor probatori en el tràfic jurídic mercantil."
Es modifiquen els apartats 2.2.c i 2.2.e de l'annex 5 de l'Ordre TSF/123/2018, de 24 de juliol, que queden redactats de la manera següent:
Les persones proposades en el marc del tipus d'acció 1.1 han d'estar en possessió d'una titulació universitària oficial de grau, o de llicenciatura o diplomatura, així com una experiència professional adequada a les activitats que hauran de desenvolupar en el marc del pla de treball presentat.
Aquestes persones han d'estar inscrites com a demandants d'ocupació, si més no amb caràcter previ a la seva contractació.
L'entitat sol·licitant haurà de poder acreditar un procés de selecció que permeti valorar l'experiència professional, els coneixements específics i les habilitats i capacitats que li permetin el correcte desenvolupament de les activitats previstes al pla de treball, d'acord amb els continguts desenvolupats a la Guia de Prescripcions Tècniques del Programa en relació amb el perfil professional del personal directiu o tècnic responsable del Projecte de dinamització comarcal.
El personal directiu i/o tècnic responsable del projecte haurà de ser contractat a temps complet per l'entitat beneficiària, d'acord amb la normativa laboral vigent i amb el conveni col·lectiu corresponent."
El personal directiu i/o tècnic responsable del projecte podrà ser substituït prèvia sol·licitud formal al Servei Públic d'Ocupació de Catalunya de l'autorització per procedir a aquesta substitució, acompanyant l'escrit de petició amb el títol universitari, el currículum de la persona proposada i el certificat del procés de selecció.
La substitució del/de la director/a o d'un/a tècnic/a responsable del projecte per una persona que disposi d'un nivell de titulació inferior a la que substitueix, que ha de complir en qualsevol cas amb les condicions establertes a l'apartat 2.2.c) d'aquest annex, implicarà una reducció en la subvenció per a la seva contractació per part del Servei Públic d'Ocupació de Catalunya.
Quan la relació laboral quedi suspesa temporalment per alguna de les causes següents: incapacitat temporal, maternitat, paternitat, risc durant l'embaràs, risc durant la lactància natural d'un menor de nou mesos i adopció o acolliment i excedència voluntària, caldrà que el Servei Públic d'Ocupació de Catalunya autoritzi la seva substitució temporal, prèvia sol·licitud motivada, a la qual caldrà adjuntar la documentació preceptiva relativa a la persona que es proposa per a la substitució.
Així mateix, en cas de personal directiu o tècnic responsable del projecte amb reducció de jornada, es podrà completar la seva jornada amb la contractació d'una altra persona pel temps que duri l'esmentada reducció.
Tant si es procedeix a la seva substitució com si no es fa, no es podrà imputar cap despesa generada per aquesta persona mentre sigui de baixa."
Es modifica l'apartat 2.3.c de l'annex 5 de l'Ordre TSF/123/2018, de 24 de juliol, que queda redactat de la manera següent:
"c) Condicions de l'empresa o persona física que ha de realitzar el servei
Aquestes accions hauran de ser realitzades amb mitjans aliens a l'entitat beneficiària, llevat de l'organització i coordinació de les jornades i seminaris, i la identificació de les experiències en els intercanvis d'experiències, que podrà assumir la mateixa entitat.
En aquest cas, les despeses d'organització i coordinació no seran subvencionables.
En relació amb la solvència tècnica o professional de l'empresa o persona física que ha de realitzar el servei, aquesta haurà d'acreditar que el seu objecte i/o epígraf fiscal li permet la realització d'accions d'aquesta naturalesa, que el seu personal directiu disposi d'una experiència de com a mínim 3 anys en la realització de treballs similars i que l'equip d'experts concrets que faran l'acció disposi de la formació adequada i/o experiència professional en la matèria.
Un cop realitzat el procediment de contractació i amb anterioritat a l'efectiva contractació, l'entitat beneficiària haurà de presentar davant del Servei de Desenvolupament Econòmic Local del Servei Públic d'Ocupació de Catalunya la documentació que acredita la solvència tècnica o professional de l'empresa o persona física que realitzarà el servei, per tal que aquesta unitat pugui comprovar el compliment dels requisits i condicions establertes en aquesta Ordre."
Es modifica l'apartat 2.7.2 de l'annex 5 de l'Ordre TSF/123/2018, de 24 de juliol, que queda redactat de la manera següent:
"2.7.2 Es podrà subcontractar el 100% del cost total subvencionat de cadascuna de les accions que són susceptibles de subcontractació.
Les subcontractacions que es puguin realitzar tindran una limitació del 60% del cost total del pla d'execució anual subvencionat.
- La subcontractació en cap cas suposarà un cost addicional en l'import de la subvenció.
- L'entitat beneficiària és responsable de l'execució de l'activitat subvencionada davant l'Administració, i del fet que en l'execució de l'activitat subvencionada concertada amb tercers es respectin els límits establerts a la normativa reguladora de la subvenció.
- D'acord amb el que estableix l'article 46 de la Llei 38/2003, de 17 de novembre, general de subvencions, els contractistes estan subjectes al deure de col·laboració, per permetre l'adequada verificació del compliment de les condicions del desenvolupament de les accions.
- La subcontractació s'haurà de formalitzar per escrit, mitjançant contracte, conveni o acte de validesa jurídica similar, entre l'entitat beneficiària i l'entitat o empresa subcontractada, i haurà de recollir l'obligació per part del contractista de facilitar a l'entitat beneficiària la informació requerida pel Servei Públic d'Ocupació de Catalunya en relació amb les accions subvencionades.
La negativa al compliment d'aquesta obligació pot constituir causa de reintegrament de la subvenció, sense perjudici de les sancions que en el seu cas poguessin correspondre d'acord amb l'article 37 de la Llei 38/2003, de 17 de novembre, general de subvencions.
- La subscripció del contracte o conveni no exclou de la responsabilitat directa i inequívoca de l'entitat beneficiària de la subvenció, en relació amb les obligacions inherents a aquesta condició.
- Quan l'activitat concertada amb tercers superi el 20% de l'import total de la subvenció, i l'import sigui superior a 60.000,00 euros, el Servei Públic d'Ocupació de Catalunya haurà d'autoritzar prèviament la formalització del contracte i s'haurà de complir amb el principi de publicitat, mitjançant la publicació d'un anunci en qualsevol mitjà de difusió que permeti el coneixement més ampli possible d'empreses interessades en la licitació.
- En cap cas es podrà concertar l'execució total o parcial de les accions subvencionades amb les persones o entitats que estableix l'art 29.7 de la Llei 38/2003, de 17 de novembre.
A aquest efecte, tenen la consideració de persones o entitats vinculades als beneficiaris les que estableix l'article 68 del Reial Decret 887/2006, de 21 de juliol.
Aquests extrems quedaran recollits en el contracte o conveni, en forma de declaració de l'entitat beneficiària de no incórrer en cap dels supòsits establerts.
- Un cop realitzat el procediment de contractació i amb anterioritat a l'efectiva contractació, l'entitat beneficiària haurà de presentar davant de l'òrgan concedent, la documentació que acredita la solvència tècnica o professional de l'empresa o persona física que realitzarà el servei, per tal que aquesta unitat pugui comprovar el compliment dels requisits i condicions establertes en aquesta Ordre.
- El contractista no podrà concertar amb tercers l'execució total ni parcial de l'acció subcontractada."
Es modifica l'apartat 4.1 de l'annex 5 de l'Ordre TSF/123/2018, de 24 de juliol, que queda redactat de la manera següent:
"4.1 Els criteris per a la valoració dels plans d'execució anual així com la seva ponderació seran els següents:
Amb relació al marc de cooperació:
a) Que el pla d'execució anual presentat compti amb el suport degudament acreditat de les entitats locals, dels actors públics i privats i/o dels agents econòmics i socials del territori.
- Població dels ajuntaments que acrediten el suport al Projecte.
b) Que el pla d'execució anual articuli mecanismes de cooperació i gestió compartida del projecte.
En relació amb l'impacte del projecte:
c) Que el percentatge de la població de la comarca sobre la qual incideixi el projecte sigui el més ampli possible i el disseny d'accions incorpori una perspectiva territorial.
En relació amb la qualitat tècnica del pla d'execució anual:
d) Que el pla d'execució anual tingui un caràcter integrat i les accions proposades siguin complementàries i coherents entre si.
e) Que les accions proposades es derivin de la diagnosi territorial actualitzada i tinguin en compte la maduresa dels processos de cooperació per al desenvolupament al territori.
- Que les accions proposades es derivin de la diagnosi.
- Que les accions proposades tinguin en compte la maduresa del procés de cooperació.
f) Que els plans de treball i les memòries descriptives de les accions sol·licitades continguin els elements previstos convenientment descrits, les activitats proposades siguin concretes i els resultats esperats d'aquestes siguin concrets i mesurables.
- Que les accions continguin tots els elements previstos.
- Que les activitats previstes siguin concretes.
- Que els resultats a obtenir siguin concrets i mesurables.
g) Que les accions contingudes al pla d'execució anual presentat siguin coherents amb les accions portades a terme en el marc de les convocatòries anteriors del Projecte i complementàries respecte d'altres actuacions que es porten a terme en l'àmbit de l'ocupació i el desenvolupament local al territori.
- Coherència de les accions respecte a convocatòries anteriors.
Es modifica l'apartat 7.2 de l'annex 5 de l'Ordre TSF/123/2018, de 24 de juliol, que queda redactat de la manera següent:
"El contingut de la memòria econòmica per al Programa de suport als territoris amb més necessitats de reequilibri territorial i econòmic: projecte Treball a les 7 comarques ha d'incloure:
a) En cas que s'hagi subvencionat més d'una acció en el marc del pla d'execució anual, una relació general de despeses que contingui totes les accions subvencionades on s'identificarà, per a cadascuna d'elles, el seu codi, la denominació, el cost previst i el cost real.
b) Per a cada acció subvencionada, una relació específica classificada de totes les despeses subvencionables imputables al desenvolupament de l'actuació amb identificació del creditor i el document, la descripció de la despesa, l'import, la data d'emissió, la data de pagament i la forma de pagament.
c) Declaració responsable de la persona titular de la Intervenció o secretaria-intervenció en la qual s'indiqui que l'import de la subvenció es troba registrat a la comptabilitat, que les relacions de despeses adjuntades a la declaració responsable corresponen a actuacions subvencionables, justificades mitjançant factures o altres documents comptables de valor probatori equivalent, i que han estat efectuades i pagades dins dels terminis establerts, que l'objecte subvencionat ha estat executat d'acord amb les bases reguladores de la subvenció i la normativa aplicable, que el total de les fonts de finançament no supera el cost de l'actuació subvencionada i que la documentació original acreditativa de les despeses realitzades es troba a disposició de l'òrgan concedent, de la Intervenció General de la Generalitat i de la Sindicatura de Comptes.
d) Si escau, una relació detallada dels altres ingressos o subvencions que hagin finançat l'activitat subvencionada amb indicació de l'import i la seva procedència.
e) Si s'escau, carta de pagament de reintegrament de la subvenció en el supòsit de fons públics percebuts com a bestreta i no aplicats a l'objecte subvencionable, així com dels interessos que se'n derivin.
Les subvencions atorgades abans de l'entrada en vigor d'aquesta Ordre es regiran d'acord amb la normativa vigent a la data de la seva presentació.
Queda derogada l'Ordre TSF/134/2019, de 10 de juliol, de modificació de l'Ordre TSF/123/2018, de 24 de juliol, per la qual s'aproven les bases reguladores per a la concessió de subvencions destinades als Programes de suport al desenvolupament local.
Barcelona, 21 de setembre de 2020